《与京口诸子重登蒜山春波阁》
清代·徐熊飞

苍然淮楚到尊前，胜侣重逢启别筵。高树涛声过白昼，大江帆影落青天。

惊心风雨登临日，回首英雄战斗年。十万长刀歼寇地，那堪海道尚烽烟。

作者简介：（1762—1835）清浙江武康人，字渭扬，号雪庐。嘉庆九年举人。少孤贫，励志于学，工诗及骈文。晚岁为阮元所知，得授翰林院典籍衔。有《白鹄山房诗文集》、《六花词》等。